****

РЕПУБЛИКА СРБИЈА

Г Р А Д Н И Ш

ГРАДСКА ОПШТИНА

НИШКА БАЊА

ПРЕДСЕДНИК

Броj:446/2024-02

Датум:11.12.2024.

На основу чланова 8. и 9. Одлуке о постављању мањих монтажних објеката привременог карактера на територији Града Ниша (''Сл.лист Града Ниша'', бр.71/2023 прчишћени текст), Планом локација за киоске на површинама јавне намене на територији Града Ниша (''Сл.лист Града Ниша'', бр.85/2021), члана 14. тачка 24. Статута Градске општине Нишка Бања (''Сл.лист Града Ниша'', бр. 89/2019) и решења о образовању Комисије за спровођење поступка по огласу за прикупљање писаних пријава као и поступак непосредне погодбе за давање локације за киоск бр. 103/2024-02 од 11.03.2024.године, Председник Градске општине Нишка Бања, расписује

 О Г Л А С

 За давање локација за киоск прикупљањем писаних пријава на површинама јавне намене на

 територији Градске општине Нишка Бања.

 Дају се локације у закуп за постављање киоска на површинама јавне намене на територији Градске општине Нишка Бања прикупљањем писаних пријава и то:

|  |  |  |  |  |  |  |
| --- | --- | --- | --- | --- | --- | --- |
| Ред. бр. |  ЛОКАЦИЈА | Број бјекта | КП | КО | ТИП | ЗОНА |
| 1. | Видоја Јовановића | 267 | 4754 | Нишка Бања | К1,К2 | II |
| 2. | Видоја Јовановића | 268 | 4754 | Нишка Бања | К1,К2 | II |
| 3. | Jована Поповића | 301 | 4255 | Нишка Бања | К1,К2 | II |
| 4. | Jована Поповића | 302 | 4255 | Нишка Бања | К1,К2 | II |
| 5. | Трг Републике | 271 | 4055 | Нишка Бања | К1,К2 | I |
| 6. | Трг Републике | 266 | 4396/1 | Нишка Бања | К1 | I |
| 7. | Тошкетова (угао) | 305 | 3780 | Нишка Бања | К1,К2 | I |
| 8. | Тошкетова (угао) | 306 | 3780 | Нишка Бања | К1,К2 | I |
| 9. | Тошкетова (угао) | 307 | 3780 | Нишка Бања | К1,К2 | I |
| 10. | Тошкетова (угао) | 308 | 3780 | Нишка Бања | К1,К2 | I |
| 11. | Тошкетова (угао) | 309 | 3780 | Нишка Бања | К1,К2 | I |
| 12. | Бул. Св. Цара Константина-Вука Караџића | 274 | 6099/1 | Нишка Бања | К1,К2 | II |
| 13. | Бул. Св. Цара Константина-Вука Караџића  | 275 | 6099/1 | Нишка Бања | К1,К2 | II |
| 14. | Лозни калем (новоформиране улице код фабрике “IMI”) | 283 | 8810 | Нишка Бања | К1,К2 | II |
| 15. | Лозни калем (новоформиране улице код фабрике “IMI”) | 285 | 8810 | Нишка Бања | К1,К2 | II |
| 16. | Лозни калем (новоформиране улице код фабрике “IMI”) | 288 | 8810 | Нишка Бања | К1,К2 | II |
| 17. | Лозни калем (новоформиране улице код фабрике “IMI”) | 289 | 8811 | Нишка Бања | К1,К2 | II |
| 18. | Лозни калем (новоформиране улице код фабрике “IMI”) | 290 | 8811 | Нишка Бања | К1,К2 | II |
| 19. | Лозни калем (новоформиране улице код фабрике “IMI”) | 291 | 8811 | Нишка Бања | К1,К2 | II |

Одлуком о постављању мањих монтажних објеката привременог карактера на територији Града Ниша (''Сл.лист Града Ниша'', бр. 71/2023 прчишћени текст) дефинисано је да је киоск мањи монтажно демонтажни објекат површине до 10,50 м2 , за обављање делатности одређених законом и другим прописима.

Планом локација за киоске на површинама јавне намене на територији Града Ниша (''Сл.лист Града Ниша'', бр.85/2021) киосци се по типу деле на:

 К1 – максималне површине габарита 4-8 м2

 К2 – максималне површине габарита 8-10,5 м2

Планом локација за киоске на површинама јавне намене на територији Града Ниша (''Сл.лист Града Ниша'', бр.85/2021) утврђено је да се у киосцима може обављати:

 1. Продаја мешовите робе (новине, дуван и сл.)

 2. Услужне и занатске делатности (сувенири, обућар, фотокопирање и сл.)

 3. Продаја прехрамбене робе (пекарски производи, кафа, кокице, семенке и сл.)

 4. Мењачница, цвећара и сл.

 Локација за постављање киоска се издаје на период до 5 (пет) година.

 Рок за подношење писаних пријава је 8 (осам) дана од дана објављивања у јавним гласилима.Писане пријаве се подносе непосредно на писарници Градске општине Нишка Бања, са назнаком на коверти – Пријава за локацију за киоск, (и са назнаком НЕ ОТВАРАТИ).

 Рок за постављање киоска износи 3 (три) месеца од дана издавања Решења о заузећу јавне површине које издаје Одсек за инспекцијске , имовинско правне , комуналне, послове екологије и туризма Управе Градске општине Нишка Бања.

 Висина накнаде и рокови плаћања: висина гарантног износа за учешће на огласу износи 21.060,00 динара, утврђена је Решењем Градског Већа Града Ниша о утврђивању висине гарантног износа за учешће у поступку по огласу за прикупљање писаних пријава за давање локација за киоске бр.1192.2/2021-03 од 27.09.2021.године.

 Гарантни износ уплатити на депозитни ж.р. бр. 840-820804-61,по моделу 97, са позивом на број 23-122, сврха уплате „гарантни износ“**.**

 Комисија врши бодовање пристиглих писаних пријава на основу следећих критеријума:

 1. 5 (пет) бодова добија учесник огласа за давање локација који запошљава особе са инвалидитетом сходно Закону о професионалној рехабилитацији и запошљавању особа са инвалидитетом (''Сл.гласник РС'', бр.36/09 и 32/13).

 2. 4 (четири) бода добија учесник огласа за давање локација који запошљава 5 (пет) и више радника.

 3. 1 (један) бод добија учесник огласа за давање локација који има остварен пословни приход у протеклој години до 1.000.000.000,00 (једна милијарда) динара.

 4. 2 (два) бода добија учесник огласа за давање локација који има остварен пословни приход у протеклој години од 1.000.000.000,00 (једна милијарда) динара.

 5. 3 (три) бода добија учесник огласа за давање локација који дуже од 5 (пет) година обавља као претежну регистровану делатност утврђену Планом за локацију за коју конкурише.

 6. 15 (петнаест) бодова добија учесник огласа за давање локација који је у претходном периоду по основу одобрења надлежног органа већ био одређен за корисника привременог објекта на тој локацији.

 У случају да након извршеног бодовања применом мерила из става 1. овог члана два или више учесника Конкурса имају једнак резултат, предност има учесник који запошљава више радника.

 Обавезно достављање доказа да су измирене обавезе из претходног периода на име коришћења површине јавне намене и обавезно доставе доказ да су измирене обавезе по основу локалних јавних прихода.

 Обавезна садржина пријаве је:

 1. Име и адреса односно назив и седиште учесника огласа

 2. Назнака локације за киоск за који се подноси пријава

 3. Доказ о уплаћеном гарантном износу

 Пријаве на оглас за давање локације за киоск прикупљањем писаних пријава ће се јавно отварати пред Комисијом Градске општине Нишка Бања и свих заинтересованих лица у сали Скупштине Градске општине Нишка Бања, у Нишкој Бањи, ул.Синђелићева бр.3, дана 23.12.2024.године у 10,00 часова. Пријаве се могу поднети до 15,00 часова, дана 19.12.2024.године.О јавном отварању поднетих пријава Комисија води записник. Неблаговремене, непотпуне и неуредне пријаве се одбацују.

 Јавно отварање пријаве се може извршити и уколико постоји само један учесник који је поднео уредну пријаву.

 Обавештење о резултатима огласа истиче се на огласној табли Градске општине Нишка Бања у року од 8 дана од дана отварања пријава.

 Учесник огласа који добије локацију, у случају одустанка, губи право на повраћај гарантног износа.

 Место и време увида у План локација за киоске на површинама јавне намене на територији Града Ниша (''Сл.лист Града Ниша'', бр.85/2021), која је предмет давања у закуп, може се извршити у просторијама Градске општине Нишка Бања, у Нишкој Бањи, ул.Синђелићева бр.3, у Одсеку за инспекцијске , имовинско правне , комуналне, послове екологије и туризма .

 Све информације у вези давања Огласа за давање локација за постављање мањих монтажних објеката привременог карактера на територији Градске општине Нишка Бања, могу се добити на телефон 018/4548-108 локал 5316 и непосредно у просторијама Градске општине Нишка Бања, ул. Синђелићева бр.3 у Нишкој Бањи.

 Право учешћа на огласу за давање локација имају сва правна лица, предузетници и физичка лица, осим оних који према Граду Ниша имају дуговања на дан објављивања огласа по основу коришћења и заузећа површине јавне намене за постављање привремених објеката и неизмирене обавезе на име локалних јавних прихода.

 У поступку по огласу за давање локација не могу учествовати председник ни чланови Комисије, као ни остала службена лица која су учествовала у поступку од покретања иницијативе до доношења одлуке.

Председник Комисије за спровођење поступка Председник

по огласу за прикупљање писаних пријава Градске општине Нишка Бања

Славиша Крстић

 Душан Живковић